L'Ajuntament de Sagunt organitza el “Mil Graus Festival” el pròxim 8 d'octubre en l'avinguda Alts Forns
17 de setembre 2015

​![](/media/vienqujn/92-c_cartel-mil-graus.jpg)

 

L'Ajuntament de Sagunt organitza **“Mil Graus Festival”**, un festival que se celebrarà, el pròxim 8 d'octubre, als peus del Forn Alt (Avinguda Alts Forns, Port de Sagunt). En el cartell del festival destaca l'actuació de **Aspencat** que presentarà el seu nou disc; i **Rapsusklei**, un dels artistes més reconeguts de l'escena del hip-hop estatal. Els acompanyaran **Oques Grasses** i la **F.R.A.C**, a més, tanca el cartell el grup local **Flow Yourself**.  
  
En els Alts forns es va gestar, a una temperatura de mil graus centígrads, l'acer i el ferro que es va utilitzar en grans projectes del nostre segle. Esta temperatura ha donat nom a el **“Mil Graus Festival”** que ha organitzat l'Ajuntament de Sagunt des d'Alcaldia i amb la col·laboració dels departaments de Joventut i Cultura.  
  
El regidor delegat de Joventut, Guillermo Sampedro, ha explicat que **“Este festival és una aposta de l'Equip de Govern per la música rock, en valencià i local. El nostre objectiu és generar una alternativa d'oci atractiva per als joves, donar continuïtat en el temps al festival i consolidar-ho en el circuit de festivals del País Valenciá”.** Sampedro ha afegit que **“Mil Graus Festival” és l'inici d'activitats que l'Ajuntament de Sagunt ha programat per a celebrar el 9 d'octubre”.**

  
El grup **Aspencat** oferirà en Port de Sagunt el primer concert de la gira **“Tot és ara”**, es tracta del seu 4º treball, format per catorze cançons, amb la seua mescla, ja famosa, de _dancehall_ i _dubstep_ amb tocs mediterranis i lletres combatives. A més, en les seues actuacions comptaran amb col·laboracions tan especials com les de Esne Beltza, Train To Roots, Àlex Seguí (La Gossa Sorda) i Ander (Green Valley).

Per la seua banda, **Rapsusklei,** visitarà la ciutat amb la seua banda **The Flow Fanatics**, composta per, Arecio Smith, Juan Pablo Balcazar, Antonio Torres Vega i Toni Mena. Els assistents podran gaudir escoltant els temes de **_“Reality Flow”_** (Etern Musik, 2014).  
El cartell ho tanquen els coneguts rapers andalusos **la F.R.A.C.** que presentaren **“Relaxing Cup of Patá en er Pesho”.** D'altra banda, **Oques Grasses** i el seu conegut directe que ha recorregut la geografia valenciana este estiu; i finalment, la banda local **Flow Yourself.**

  
La venda d'entrades ja està disponible per 6 euros en el Bar-cafè ACOP (A Qualsevol Altra Part) (Sagunt), Llibreria El Port (Port de Sagunt), La Murta, Llibreria Tres i quatre, i Ca revolta (València), Taverna El Cau (Almenara); i online a través de la web www.notikumi.com.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-organitza-el-mil-graus-festival-el-proxim-8-d-octubre-en-l-avinguda-alts-forns/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-organitza-el-mil-graus-festival-el-proxim-8-d-octubre-en-l-avinguda-alts-forns/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-organitza-el-mil-graus-festival-el-proxim-8-d-octubre-en-l-avinguda-alts-forns/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-organitza-el-mil-graus-festival-el-proxim-8-d-octubre-en-l-avinguda-alts-forns/)